ประชาสัมพันธ์
การรับลงทะเบียนการรับเบี้ยยังชีพผู้สูงอายุขององค์การบริหารส่วนตำบลกาลอ 

ประจำปีงบประมาณ พ.ศ. 2560


ภายในเดือนพฤศจิกายนนี้ องค์การบริหารส่วนตำบลกาลอ ขอเชิญชวนให้ผู้ที่มีอายุ 59 ปี 
และจะมีอายุครบ 60 ปี บริบูรณ์ นับจนถึงวันที่  30 กันยายน 2559 หรือผู้ที่มีอายุครบ 60 ปีบริบูรณ์แล้วมีภูมิลำเนาในเขตพื้นที่แต่ยังไม่ได้ไปลงทะเบียนเพื่อขอรับเงินเบี้ยยังชีพผู้สูงอายุ หรือผู้ที่ได้ย้ายทะเบียนบ้านมาใหม่ก่อนหรือภายในเดือนพฤศจิกายน  2558 และไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ รัฐวิสาหกิจ หรือองค์กรปกครองส่วนท้องถิ่น ที่ประสงค์จะรับเงินเบี้ยยังชีพผู้สูงอายุ    ในปีงบประมาณ พ.ศ. 2560 (ตุลาคม 2559 ถึง กันยายน 2560) ไปลงทะเบียนเพื่อแสดงความจำนงขอรับเงินเบี้ยยังชีพผู้สูงอายุได้ตั้งแต่บัดนี้ถึงวันที่  30  พฤศจิกายน 2558  ด้วยตนเอง หรือมอบหมายให้ผู้อื่นเป็นผู้ยื่นคำขอรับเงินเบี้ยยังชีพผู้สูงอายุแทนโดยมีหลักฐานตามที่ราชการกำหนด ณ ที่ทำการองค์การบริหารส่วนตำบลกาลอ  เพื่อจะได้รับเงินเบี้ยยังชีพในปีงบประมาณ พ.ศ. 2560 ( 1 ตุลาคม 2559  เป็นต้นไป) โดยเตรียมเอกสารหลักฐาน ดังนี้

1. บัตรประจำตัวประชาชน หรือบัตรอื่นที่ออกโดยหน่วยงานของรัฐที่มีรูปถ่ายพร้อมสำเนา
2. ทะเบียนบ้าน (ที่เป็นปัจจุบัน) พร้อมสำเนา
3. สมุดบัญชีเงินฝากธนาคารพร้อมสำเนา สำหรับกรณีที่ผู้ขอรับเงินเบี้ยยังชีพผู้สูงอายุ ประสงค์ขอรับเงินเบี้ยยังชีพผู้สูงอายุผ่านธนาคาร
